
Valsts kompensācijas reģistra noteikumi
Izdoti saskaņā ar likuma "Par valsts kompensāciju cietušajiem" 6.panta trešo daļu
· 1. Noteikumi nosaka valsts kompensācijas reģistrā (turpmāk - reģistrs) iekļaujamās informācijas apjomu un kārtību, kādā tiek nodrošināta piekļuve šai informācijai.
· 2. Par fizisku personu, kura Kriminālprocesa likumā noteiktajā kārtībā atzīta par cietušo, reģistrā iekļauj šādas ziņas:
· 2.1. vārds (vārdi), uzvārds;
· 2.2. personas kods;
· 2.3. dzimšanas datums;
· 2.4. valstiskā piederība;
· 2.5. Latvijas Republikā reģistrētās dzīvesvietas adrese vai - ja personai Latvijas Republikā nav reģistrētas dzīvesvietas - faktiskās dzīvesvietas adrese (adrese, kurā persona ir sasniedzama);
· 2.6. kontaktinformācija (tālruņa, faksa numurs, e-pasta adrese (ja tāda ir));
· 2.7. norēķinu konts.
(Grozīts ar MK 03.08.2010. noteikumiem Nr.712)
· 3. Ja persona noziedzīga nodarījuma rezultātā mirusi, par cietušo reģistrā iekļauj šādas ziņas:
· 3.1. vārds (vārdi), uzvārds;
· 3.2. personas kods;
· 3.3. dzimšanas datums;
· 3.4. valstiskā piederība;
· 3.5.  (svītrots ar MK 03.08.2010. noteikumiem Nr.712);
· 3.6. Latvijas Republikā reģistrētās dzīvesvietas adrese vai - ja personai Latvijas Republikā nav reģistrētas dzīvesvietas - faktiskās dzīvesvietas adrese (adrese, kurā persona ir sasniedzama);
· 3.7. kontaktinformācija (tālruņa, faksa numurs, e-pasta adrese (ja tāda ir));
· 3.8. norēķinu konts.
(Grozīts ar MK 03.08.2010. noteikumiem Nr.712)
· 4. Ja cietušais savas tiesības īsteno ar pārstāvja starpniecību, par pārstāvi reģistrā iekļauj šādas ziņas:
· 4.1. vārds (vārdi), uzvārds;
· 4.2. personas kods;
· 4.3. dzimšanas datums;
· 4.4. valstiskā piederība;
· 4.5. Latvijas Republikā reģistrētās dzīvesvietas adrese vai - ja personai Latvijas Republikā nav reģistrētas dzīvesvietas - faktiskās dzīvesvietas adrese (adrese, kurā persona ir sasniedzama);
· 4.6. kontaktinformācija (tālruņa, faksa numurs, e-pasta adrese (ja tāda ir));
· 4.7. norēķinu konts.
(Grozīts ar MK 03.08.2010. noteikumiem Nr.712)
· 5. Par noziedzīgu nodarījumu reģistrā iekļauj šādas ziņas:
· 5.1. izdarīšanas laiks un vieta;
· 5.2. kvalifikācija saskaņā ar Krimināllikumu;
· 5.3. kriminālprocesa uzsākšanas datums un krimināllietas numurs;
· 5.4. nodarītā kaitējuma raksturs;
· 5.5. dokuments, kas norāda uz kriminālprocesa stadiju valsts kompensācijas pieprasīšanas laikā (veids, numurs, izdošanas datums, spēkā stāšanās datums, izdevējvalsts, izdevējiestāde).
(Grozīts ar MK 03.08.2010. noteikumiem Nr.712)
· 6. Par Tiesu administrācijas (turpmāk – administrācija) pieņemtajiem lēmumiem un izmaksātās kompensācijas apmēru reģistrā iekļauj šādas ziņas:
· 6.1. lēmuma numurs, datums;
· 6.2. ziņas par lēmuma apstrīdēšanu, pārsūdzēšanu;
· 6.3.  (svītrots ar MK 03.08.2010. noteikumiem Nr.712);
· 6.4. izmaksātās kompensācijas apmērs;
· 6.5. kompensācijas apmēra samazināšanas iemesls.
· 7. Par piedziņu no cietušā reģistrā iekļauj šādas ziņas:
· 7.1. lēmuma par izmaksātās valsts kompensācijas piedziņu datums un numurs;
· 7.2. piedzenamās summas apmērs;
· 7.3. piedzītās summas apmērs;
· 7.4. datums, kad lēmums nodots izpildei;
· 7.5. zvērināts tiesu izpildītājs, kam lēmums nodots izpildei;
· 7.6. lēmuma izpildes vai tā daļējas izpildes datums, vai atzīme par piedziņas neiespējamību.
· 8. Par piedziņu no noziedzīga nodarījuma izdarītāja vai viņa līdzdalībnieka reģistrā iekļauj šādas ziņas:
· 8.1. vārds (vārdi), uzvārds;
· 8.2. personas kods;
· 8.3. dzimšanas datums;
· 8.4. valstiskā piederība;
· 8.5. Latvijas Republikā reģistrētās dzīvesvietas adrese vai - ja personai Latvijas Republikā nav reģistrētas dzīvesvietas - faktiskās dzīvesvietas adrese (adrese, kurā persona ir sasniedzama);
· 8.6.  (svītrots ar MK 03.08.2010. noteikumiem Nr.712);
· 8.7. tāda procesa virzītāja galīgā nolēmuma datums un numurs, kas stājies spēkā krimināllietā;
· 8.8. lēmuma par izmaksātās valsts kompensācijas piedziņu datums un numurs;
· 8.9. piedzenamās summas apmērs;
· 8.10. piedzītās summas apmērs;
· 8.11. datums, kad lēmums nodots izpildei;
· 8.12. zvērināts tiesu izpildītājs, kam lēmums nodots izpildei;
· 8.13. lēmuma izpildes vai tā daļējas izpildes datums, vai atzīme par piedziņas neiespējamību.
(Grozīts ar MK 03.08.2010. noteikumiem Nr.712)
· 9. Reģistrā iekļauto informāciju var saņemt:
· 9.1. procesa virzītājs;
· 9.2. zvērināti tiesu izpildītāji;
· 9.3. valsts un pašvaldību iestādes - normatīvajos aktos noteikto uzdevumu izpildei;
· 9.4. personas, kurām informācija nepieciešama zinātniskiem vai statistiskiem pētījumiem. Informācija, kuru izsniedz izmantošanai zinātniskiem vai statistiskiem pētījumiem, nedrīkst saturēt personu datus;
· 9.5. cietušais - normatīvajos aktos, kas reglamentē fizisko personu datu apstrādi un izmantošanu, noteiktajā kārtībā.
· 10. Reģistra ziņas, kas satur ierobežotas pieejamības informāciju, administrācija izsniedz rakstiski.
· 11. Lai saņemtu reģistra ziņas, kas satur ierobežotas pieejamības informāciju, fiziskā persona administrācijā iesniedz iesniegumu un uzrāda personu apliecinošu dokumentu. Ja informāciju saņem informācijas pieprasītāja (fiziskas personas) pilnvarota persona, tā uzrāda notariāli apliecinātu pilnvaru un personu apliecinošu dokumentu. Juridiskās personas pārstāvis, saņemot informāciju, uzrāda personu apliecinošu dokumentu un dokumentu, kas apliecina informācijas saņēmēja (juridiskas personas) pārstāvības tiesības.
· 12. Ja šo noteikumu 9.1., 9.2. un 9.3.apakšpunktā minētajām personām informāciju nepieciešams saņemt regulāri normatīvajos aktos noteikto uzdevumu izpildei, reģistrā iekļauto informāciju var izsniegt saskaņā ar iepriekš noslēgtu divpusēju līgumu starp administrāciju un informācijas saņēmēju, izmantojot tiešsaistes datu pārraidi. Līgumā nosaka informācijas pieprasītāju (institūciju), izsniedzamās informācijas saturu un apjomu, informācijas izmantošanas mērķi un ziņas par personu, kurai tiek piešķirta pieeja informācijai tiešsaistes režīmā.
· 13. Reģistrā informāciju glabā 10 gadus. Pēc glabāšanas termiņa beigām informāciju nodod valsts arhīvā atbilstoši normatīvajiem aktiem, kas reglamentē informācijas sistēmās esošo dokumentēto datu un elektronisko dokumentu arhivēšanu.
· 14. Valsts kompensācijas reģistra elektroniskā informācijas sistēma izstrādājama līdz 2007.gada 1.augustam. Līdz reģistra elektroniskās informācijas sistēmas izstrādei un ieviešanai reģistrs tiek kārtots manuāli un izmantojot esošās tehnoloģijas iespējas.
· 15. Šo noteikumu 7. un 8.punktā norādītās informācijas apstrādes procesi izstrādājami un ieviešami Valsts kompensācijas reģistra elektroniskajā informācijas sistēmā līdz 2014.gada 1.janvārim.
(MK 03.08.2010. noteikumu Nr.712 redakcijā)

